OpenLLM-France/wikimedia huggingface dataset:
# Tuc des Costes

El Tuc des Costes o Pic de les Costes és una muntanya que es troba en el terme municipal de la Vall de Boí, a la comarca de l'Alta Ribagorça, i dins del Parc Nacional d'Aigüestortes i Estany de Sant Maurici.
El pic, de 2.723,3 metres, s'alça en el punt d'intersecció de les carenes que delimiten les Costes (O), Montanyó de Llacs (NE) i el Barranc dels Carants (S). Té el Cap de les Cometes al nord-nord-oest i la Collada dels Carants al sud-sud-est.

## Rutes

Dues són les rutes més habituals:
* Pujant pel Barranc de les Costes fins a la collada que comunica el cim amb el Pic de les Costes.
* Pujant per Montanyó de Llacs fins a la Collada des Carants.

## Referències

* ↑ ICC - Institut Cartogràfic de Catalunya. Tuc des Costes. [Consulta: 10/11/2013]
* ↑ Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# José Bustamante Nava

* No s'ha de confondre amb José Bustamante.
José Bustamante Nava (5 de març de 1921) és un exfutbolista bolivià.

## Selecció de Bolívia

Va formar part de l'equip bolivià a la Copa del Món de 1950.

## Referències

* ↑ 1950 FIFA World Cup Brazil Arxivat 2011-09-18 a Wayback Machine.
* ↑ Appearances for Bolivia National Team Arxivat 2018-04-23 a Wayback Machine. - RSSSF
* ↑ José Bustamante Nava a National-Football-Teams.com (anglès)
* ↑ José Bustamante Nava Fitxa i estadístiques a la FIFA
# Hugo Houle

Hugo Houle (Sainte-Perpétue, Quebec, 27 de setembre de 1990) és un ciclista canadenc, professional des del 2011. Actualment corre a l'equip Israel-Premier Tech. Especialista en la contrarellotge, del seu palmarès destaca el Campionat del Canadà de contrarellotge del 2015 i 2021, una disciplina de la qual ja havia aconseguit el triomf en categoria sub-23. El 2022 guanyà una etapa al Tour de França.

## Palmarès

* 2008
** Campió del Canadà júnior en ruta
* 2010
** Campió del Canadà en contrarellotge sub-23
* 2011
** Campió del Canadà en ruta sub-23
** Campió del Canadà en contrarellotge sub-23
* 2012
** Campió del Canadà en contrarellotge sub-23
** 1r al Tour de Quebec i vencedor d'una etapa
* 2015
** Medalla d'or als Jocs Panamericans en contrarellotge
** Campió del Canadà en contrarellotge
* 2021
** Campió del Canadà en contrarellotge
* 2022
** Vencedor d'una etapa al Tour de França

### Resultats al Giro d'Itàlia

* 2015. 113è de la classificació general
* 2016. 72è de la classificació general

### Resultats a la Volta a Espanya

* 2017. 115è de la classificació general

### Resultats al Tour de França

* 2019. 91è de la classificació general
* 2020. 47è de la classificació general
* 2021. 66è de la classificació general
* 2022. 24è de la classificació general. Vencedor d'una etapa
* 2023. 38è de la classificació general

## Referències

* ↑ esport3. «Houle s'imposa a la setzena etapa del Tour i Vingegaard continua líder», 19-07-2022. [Consulta: 2 agost 2022].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Armand Swartenbroeks

Armand J. Swartenbroeks (Laeken, 30 de juny de 1892 - Koekelberg, 3 d'octubre de 1980) fou un futbolista belga de la dècada de 1920.

## Trajectòria

Fou 53 cops internacional amb la selecció belga de futbol, amb la qual participà en els Jocs Olímpics de 1920, on guanyà la medalla d'or, i als Jocs de 1924. Pel que fa a clubs, jugà al Daring Club de Bruxelles.

## Referències

* ↑ Perfil a databaseolympics.com
* ↑ Estadístiques a la lliga belga Arxivat 2016-03-03 a Wayback Machine. a skynet.be
# Peter Bartrum

Peter Clement Bartrum (Hampstead, Londres, 1907 - 14 d'agost de 2008), va ser un investigador i genealogista que, a partir de la dècada del 1930, es va especialitzar en la genealogia de la noblesa gal·lesa de l'edat mitjana.
Educat a Queen's College (Oxford), va començar la seva carrera com a meteoròleg. Encara que era un anglès per naixement, va desenvolupar un interès permanent per a la història i la genealogia de les famílies reials i la noblesa del Gal·les medieval. Va aprendre a llegir la llengua gal·lesa i va publicar una compendiosa sèrie de volums que contenien textos editats de trames genealògiques gal·leses medievals i les seves pròpies reconstruccions detallades de línies familiars. Actualment, el seu treball és un recurs essencial per a qualsevol estudiant seriós de la història antiga i medieval gal·lesa.
Gran part del seu treball s'ha posat a disposició en internet.

## Referències

* ↑ The Times 21/8/2008
* ↑ The Guardian, Obituary: Peter Bartrum
* ↑ «Prosiect Bartrum/Bartrum Project (Aberystwyth University)». Arxivat de l'original el 2011-07-24. [Consulta: 1r gener 2019].

## Bibliografia

* Early Welsh Genealogical Tracts (1966)
* Welsh Genealogies AD 300-1400 (1974)
* Welsh Genealogies AD 1400-1500 (1983)
# Casal defensiu (la Torre de Claramunt)

El Casal defensiu és una obra del municipi de la Torre de Claramunt inclosa en l'Inventari del Patrimoni Arquitectònic de Catalunya.

## Descripció

Es tracta d'un casal construït amb pedra local, al qual s'accedeix a través d'un portal adovellat, actualment tapat per la vegetació. Al costat hi ha una torre de base rodona lligada a l'estructura d'un contrafort. Les estructures de cobertura són a un vessant i teules. La pedra és, en general de petites dimensions, a excepció d'algunes parets i envans del primer pis que són de guix, material del qual existeixen dues portes decorades.

## Història

És una casa fortificada del segle xv. A l'informe elaborat per Pere de Manuel se'ns diu que hi ha una notícia històrica que indica que al segle xii hi havia una casa prop de l'església. Podria tractar-se de la mateixa tot i que els afegits del segle xv serien posteriors i no indicarien correctament la cronologia veritable d'aquesta construcció.

## Referències

* 1 2 3 4 «Casal defensiu». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 agost 2014].
# Jordi Cumnos

Jordi Cumnos (en llatí Georgius Chumnus, en grec antic Γεώργιος Χοῦμνος) va ser un oficial romà d'Orient (ὁ ἐπὶ τῆς τραπέζης) a la cort de Joan V Paleòleg, quan l'emperador era menor d'edat.
Va insultar en una baralla el magnus domesticus, Joan Cantacuzè, i per por de la seva venjança es va unir al megaduc Aleix Apocauc (Ἀλέξιος Ἀπόκαυκος) i va prendre part a la guerra contra Cantacuzè l'any 1341. Enemistat també amb Apocauc, aquest va ordenar el seu arrest domiciliari.

## Referències

* ↑ Joan Cantacuzè. Història, II, 2, 19, 29, 54, 55
* ↑ Smith, William (ed.). «Georgius Chumnus». A Dictionary of Greek and Roman biography and mythology. [Consulta: 25 desembre 2022].
# Antonio García García

Antonio García García (Múrcia, 5 d'abril de 1908 - Barcelona, 5 de gener de 1931) fou un futbolista murcià de la dècada de 1920.

## Trajectòria

Interior esquerre que jugà al FC Barcelona a finals dels anys vint i inicis dels trenta. Debutà al Barça el 1925. Destacà principalment la temporada 1928-29, en la qual fou titular de l'equip i ajudà a guanyar la primera lliga espanyola per al club. La temporada 1930-31 fou la seva darrere al club. Disputà 81 partits i marcà 24 gols. Va morir molt jove el gener de 1931 després de complicacions en una operació quirúrgica.

## Referències

* ↑ «El pequeño y modestísimo García». Mundo Deportivo, 21-10-1927. [Consulta: 1r desembre 2014].
* ↑ Ángel, Iturriaga. Diccionario de Jugadores del F. C. Barcelona. Editorial Base, 2010. ISBN 978-84-92437-74-0.
* ↑ «Ha fallecido el jugador azul-grana Antonio García». Mundo Deportivo, 05-01-1931.
* ↑ «Antonio García García». La Vanguardia, 06-01-1931.

## Enllaços externs

* Fitxa d'Antonio García García a BDFutbol
# Lesmont

Lesmont és un municipi francès situat al departament de l'Aube i a la regió del Gran Est. L'any 2007 tenia 355 habitants, el 2017 eren 306.

## Demografia
### Població

El 2007 la població de fet de Lesmont era de 355 persones. Hi havia 138 famílies de les quals 28 eren unipersonals (12 homes vivint sols i 16 dones vivint soles), 57 parelles sense fills, 49 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 174 habitatges, 143 eren l'habitatge principal de la família, 20 eren segones residències i 11 estaven desocupats. 169 eren cases i 2 eren apartaments. Dels 143 habitatges principals, 115 estaven ocupats pels seus propietaris, 21 estaven llogats i ocupats pels llogaters i 6 estaven cedits a títol gratuït; 1 tenia una cambra, 5 en tenien dues, 19 en tenien tres, 32 en tenien quatre i 85 en tenien cinc o més. 100 habitatges disposaven pel capbaix d'una plaça de pàrquing. A 74 habitatges hi havia un automòbil i a 58 n'hi havia dos o més.

## Economia

El 2007 la població en edat de treballar era de 211 persones, 167 eren actives i 44 eren inactives. De les 167 persones actives 150 estaven ocupades (84 homes i 66 dones) i 17 estaven aturades (8 homes i 9 dones). De les 44 persones inactives 11 estaven jubilades, 12 estaven estudiant i 21 estaven classificades com a «altres inactius».

### Ingressos

El 2009 a Lesmont hi havia 140 unitats fiscals que integraven 363 persones, la mediana anual d'ingressos fiscals per persona era de 15.882 €.

### Activitats econòmiques

Dels 12 establiments que hi havia el 2007, 1 era d'una empresa alimentària, 1 d'una empresa de construcció, 3 d'empreses de comerç i reparació d'automòbils, 1 d'una empresa de transport, 3 d'empreses d'hostatgeria i restauració, 1 d'una empresa de serveis i 2 d'empreses classificades com a «altres activitats de serveis».
Dels 5 establiments de servei als particulars que hi havia el 2009, 1 era una oficina de correu, 1 taller de reparació d'automòbils i de material agrícola, 1 electricista i 2 restaurants.
L'únic establiment comercial que hi havia el 2009 era una fleca.
L'any 2000 a Lesmont hi havia 7 explotacions agrícoles.

## Equipaments sanitaris i escolars

El 2009 hi havia una escola elemental integrada dins d'un grup escolar amb les comunes properes formant una escola dispersa.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Nombre d'équipements et de services dans le domaine du commerce en 2009
* Résumé statistique Fitxa resum de dades estadístiques de Lesmont a l'INSEE.
* Évolution et structure de la population Fitxa amb el detall de dades de Lesmont a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Pele

«Pele» té aquests significats:
* Pele o Pelé: el futbolista Edison Arantes do Nascimento
* Volcà Pelé altrament dit Mont Pelée de Martinica
* Deessa Pelé de la mitologia hawaiana
* Illa Pele (Île Pelée) illa francesa situada davant de Cherbourg
# Ovini

«Ovini» té aquests significats:
Onomàstica:
* Quint Ovini, senador romà
* Ovini Camil, senador romà
* Luci Ovini Rústic Cornelià, cònsol el 237
# Jokai (cràter)

Jókai és un cràter d'impacte en el planeta Mercuri de 93 km de diàmetre. Porta el nom de l'escriptor hongarès Mór Jókai (1825-1904), i el seu nom va ser aprovat per la Unió Astronòmica Internacional el 1979.

## Referències

* ↑ «Jókai». Gazetteer of Planetary Nomenclature. United States Geological Survey, 11-10-2016. [Consulta: 9 juny 2017].

## Vegeu també

* Llista de cràters de Mercuri
# Tucídides d'Alopece

Tucídides (en llatí Thucydides, en grec antic Θουκυδίδης, va ser un militar i home d'estat atenenc de la demos d'Alopece, fill de Melèsies, que va viure al segle v aC.
Es diu d'ell que era inferior des del punt de vista de l'estratègia militar, a Cimó II, però el superava en habilitat política. després de la mort de Cimó el 449 aC es va convertir en el cap del partit aristocràtic, organitzat com a oposició al partit democràtic de Pèricles, que li era superior en recursos dialèctics i habilitat política. L'atac de Tucídides es va centrar en la gran despesa de Pèricles en obra pública, despesa que per altra banda tenia el suport popular. L'afer va acabar aviat amb la victòria de Pèricles.
Una mica després l'assemblea va decretar l'ostracisme de Tucídides el 444 aC, segons diu Plutarc. Per una al·lusió d'Aristòfanes a Les vespes, se sap que quan estava en perill de ser desterrat, es va aixecar per defensar-se, i no ser capaç de pronunciar ni una paraula. L'historiador Filòcor atribueix la causa del desterrament a algun fet relatiu al seu comportament en la direcció del comandament militar a Tràcia. Idomeneu diu que a més de ser desterrat se li van confiscar els béns i que Tucídides es va refugiar a la cort del rei Artaxerxes I de Pèrsia, però això sembla una confusió amb Temístocles, i probablement Tucídides va anar a l'exili a Esparta.
El període d'ostracisme era de deu anys, però el 440 aC ja tornava a ser a Atenes i dirigia junt amb Hagnó i Formió una força naval de 40 vaixells que van ser enviats en ajut de Pèricles a Samos.
Se sap que va deixar dos fills, Melèsies i Esteve. Un fill del primer, de nom també Tucídides, era deixeble de Sòcrates.

## Referències

* ↑ 1.Thucydides a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1111
# Josep Alier i Avellanet

Josep Alier i Avellanet (Barcelona, 6 d'octubre de 1903 - 1953) fou director de la Schola Orpheonica de Barcelona, que havia fundat el 1903 el mestre Artur Marcet. També fou director de la Societat Coral Santcugatense. També fou compositor de sardanes i se li coneix la sardana Declaració d'amor.

## Referències

* 1 2 «Declaració d'amor - Portal Sardanista». Portal Sardanista. [Consulta: 9 abril 2023].
# Huracà Ivan

Huracà Ivan va ser el desè huracà de l'Atlàntic més intens mai registrat. El cicló va ser també el sisè huracà i el quart gran huracà de l'activa temporada de 2004. Ivan es va formar com un huracà de tipus cap Verd abans de setembre i va convertir en la novena tempesta anomenada. Es va intensificar fins a assolir la Categoria 5 en l'escala d'huracans de Saffir-Simpson. La seva intensitat màxima es produí al Golf de Mèxic quan Ivan tenia una mida igual que l'estat de Texas. També generà un total de 117 tornados a l'est dels Estats Units.
Ivan va provocar destrosses catastròfiques a Grenada i danys importants a Jamaica, a Grand Cayman i a l'extrem oest de Cuba. Després d'assolir la seva força màxima, l'huracà es va desplaçar en direcció nord-nord-oest a través del Golf de Mèxic fins que va colpejar Gulf Shores (Alabama) com un huracà de Categoria 3, causant estralls significatius. Ivan va generar fortes pluges al sud-est dels Estats Units a mesura que avançava cap al nord-est i est a través de l'est dels Estats Units, esdevenint finalment un cicló extratropical. La baixa romanent de la tempesta es va desplaçar per l'Atlàntic subtropical est i es va regenerar en un cicló tropical de nou. Llavors, va travessar Florida i el golf de Mèxic fins a arribar a Louisiana i Texas, on va causar danys lleus. S'estima que Ivan va provocar destrosses per valor de $18.000 milions (USD del 2004, 20,9 milions d'USD del 2010) als Estats Units, convertint-se en el sisè huracà més costós que assotava el país.
# Arangiz

Arangiz/Aránguiz és un poble i concejo pertanyent al municipi de Vitòria-Gasteiz al territori històric d'Àlaba, País Basc. Està inclòs dins de la Zona Rural Nord-oest de Vitòria. D'aquest poble és originària la família Lauzurica-Lauzurika.

## Situació i població

És un poble de 119 habitants situat 6,5 km al nord-oest de la ciutat de Vitòria, prop del nus de carreteres on conflueixen l'autovia A-1 (Madrid-Irun) i l'autovia que uneix Bilbao amb Vitòria.
Evolució demogràfica :
| 2000 | 2001 | 2002 | 2003 | 2004 | 2005 | 2006 | 2007 |
| 100 | 94 | 98 | 98 | 112 | 111 | 122 | 105 |

## Història

Va pertànyer al municipi de Foronda fins que aquest va ser absorbit pel de Vitòria en la dècada de 1970. Al nord-oest del poble estan les pistes de l'aeroport de Foronda. En certa manera el poble queda encaixonat entre les pistes de l'aeroport i les autovies que l'envolten.
Al poble destaca l'església de Sant Pere que combina elements gòtics amb alguns romànics. Els retaules són barrocs. Les festes patronals se celebren el 29 de juny.

## Referències

* ↑ Euskal Herriko leku 2012-07-25 Arxivat 2018-07-28 a Wayback Machine. (Euskaltzaindia
# Leslie van Rompaey

Leslie van Rompaey (Montevideo, 21 de desembre de 1946) és un magistrat uruguaià, membre del Tribunal Suprem de Justícia del seu país des de l'any 2002.
Graduat en Dret el 1975, aquest mateix any va ingressar al Poder Judicial com a jutge de Pau al departament de Colonia. L'any següent va passar a ser jutge de Pau a Cerro Largo. El 1977 va ascendir a jutge lletrat, càrrec que va exercir a Rivera (1977-1978), Florida (1978-1979), i Maldonado (1979-1980). El 1980 va passar a complir funcions a Montevideo, primer breument com a jutge d'instrucció (en matèria penal) i després com a jutge lletrat al Civil de 14è Torn.
Durant l'any 2004 va exercir el càrrec de President del Tribunal Suprem, en el qual va ser succeït l'1 de febrer de 2005 per Daniel Gutiérrez. Novament el 2011 assumeix la Presidència del màxim òrgan judicial uruguaià.

## Referències

* ↑ «El Senado uruguayo aprobó la anulación de la ley de Caducidad y abre la puerta a juicios contra represores» (en castellà). tn.com.ar, 2011. Arxivat de l'original el 2016-03-04. [Consulta: 25 agost 2011].
* ↑ "SCJ consideró homicidio las desapariciones" (castellà)
* ↑ "Van Rompaey admitió preocupación por el audiovisual hallado por el Poder Ejecutivo" (castellà)
# Peider Lansel

Peider Lansel (Pisa, 1863 – Ginebra, 1943) fou un escriptor en llengua romanx, i una de les principals figures de la literatura romanx. Nasqué a Itàlia, però la seva família era originària de Sent (Grisons), d'on emigraren per a dedicar-se al comerç.
Fou un dels fundadors de Lia Rumantscha/Ligia Romontscha, societat per a desenvolupar el conreu de la llengua romanx i demanar autonomia política per als pobles rètics. Treballà àrduament per la renovació de la llengua retoromànica, en la qual escriví diversos reculls de poemes: La cullana d'ambras (1912), Il vegl chalamêr ('El vell tinter', 1929), La funtana chi staina (1936), Fanzögnas (1939), Versiuns veglias e nouvas (1940). També publicà una sèrie d'antologies i feu l'arreplega de cançons populars, així com els articles periodístics Ni Italians, ni Tudais-chs, Rumantschs vulains restar (1913 i 1917) i Ils Retorumantschs (1936).

## Enllaços externs

* (romanx) Biografia i obres de Lansel
# Pectinobotys

Pectinobotys és un gènere monotípic d'arnes de la família Crambidae descrit per Eugene G. Munroe el 1959. La seva única espècie, Pectinobotys woytkowskii, descrita en el mateix article, es troba al Perú.

## Referències

* ↑ «GlobIZ search». Global Information System on Pyraloidea. [Consulta: 24 març 2019].
* ↑ Pitkin, Brian; Jenkins, Paul. «Pectinobotys Munroe, 1959» (en anglès). Butterflies and Moths of the World. Londres: Natural History Museum, 05-11-2004.
# Juan Silloniz Achabal

Juan Silloniz Achabal o Santos (Ispaster, 25 de maig de 1942) va ser un ciclista basc, que fou professional entre 1968 i 1972. El seu principal èxit esportiu fou una victòria d'etapa a la Bicicleta Eibarresa.

## Palmarés

* 1968
** Vencedor d'una etapa a la Bicicleta Eibarresa
* 1969
** 1r als Tres dies de Leganés
** Vencedor d'una etapa a la Volta a Mallorca
* 1970
** Vencedor d'una etapa a la Volta a Aragó
* 1971
** Vencedor de 3 etapes al Gran Premi Fagor

### Resultats a la Volta a Espanya

* 1970. 48è de la classificació general

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
* Palmarès a urtekaria.com Arxivat 2005-05-16 a Wayback Machine.
# Typhlogarra widdowsoni

Typhlogarra widdowsoni és una espècie de peix cipriniforme de la família dels ciprínids.

## Hàbitat

És un peix d'aigua dolça i de clima temperat.

## Distribució geogràfica

Es troba a Àsia: l'Iran i l'Iraq.

## Referències

* ↑ «Typhlogarra widdowsoni». Catalogue of Life. (anglès) (anglès)
* 1 2 FishBase (anglès)
* ↑ Coad, B.W., 1995. Freshwater fishes of Iran. Acta Sci. Nat. Acad. Sci. Brno. 29(1):1-64.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Post, A., 1965. Vergleichende Untersuchungen der Chromosomenzahlen bei Süßwasser-Teleosteern. Z. Zool. Syst. Evol. Forsch. 3:47-93.
* Proudlove, G.S., 1997. A synopsis of the hypogean fishes of the world. p. 351-354. A: Actes del 12è Congrés Internacional d'Espeleologia, La Chaux de Fonds, Suïssa. vol. 3.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. World fishes important to North Americans. Exclusive of species from the continental waters of the United States and Canada. Am. Fish. Soc. Spec. Publ. (21): 243 p.
* Sola, L., S. Cataudella i E. Capanna, 1981. New developments in vertebrate cytotaxonomy III. Karyology of bony fishes: A review. Genetica 54:285-328.
* Vassíliev, V. P. «Chromosome numbers in fish-like vertebrates and fish» (en anglès). Journal of Ichthyology, 20, 3, 1980, pàg. 1–38. ISSN: 0032-9452.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* World Conservation Monitoring Center, 1992. Global Biodiversity: Status of the Earth's living resources. Chapman and Hall, Londres. 594 p.

## Enllaços externs

* AQUATAB
# Palèmon

Palèmon és el nom dels següents personatges:
* Palèmon (fill d'Ètol)
* Palèmon (déu)
# Aranguren

Aranguren és un municipi de Navarra, a la comarca de Cuenca de Pamplona, dins la merindad de Pamplona. Comprèn els concejos i barris d'Aranguren, Góngora - Gongora, Ilundáin - Ilundain, Labiano, Laquidáin - Lakidain, Mutilva Alta - Mutiloagoiti, Mutilva Baja - Mutiloabeiti (capital), Tajonar - Taxoare i Zolina.

## Topònim

El significat etimològic d'Aranguren és vall bella. (H)aran significa vall en basc i guren és una paraula ja arcaica d'aquest idioma que significava ufanós o bell.

## Demografia

Evolució demogràfica :
| 1897 | 1900 | 1930 | 1940 | 1950 | 1960 | 1970 | 1975 | 1981 | 1991 | 1999 |
| 934 | 940 | 956 | 925 | 935 | 953 | 1.107 | 1.118 | 1.251 | 1.608 | 3.485 |

## Vegeu també

* Instal·lacions Esportives de Tajonar

## Enllaços externs

* Institut d'estadística de Navarra
* Infraestuctura de Dades Espacials de Navarra
* Ajuntament d'Aranguren